Den nordjyske travtræner, Jeppe Juel, kæmper om medaljer til det uofficielle VM i trav i USA.

Jeppe Juels CV pryder allerede med titler som ’Danmarksmester’, ’Årets Kusk i DK’ og ’Årets Trænerchampion’. Nu har han muligheden for også at kunne skrive ’Verdensmester’ på papiret. Han er nemlig draget til det store USA, hvor han sammen med hesten Tripolini VP træner op til det uofficielle VM for travheste, The International Trot, i New York. På lørdag gælder det for alvor, og det kan godt gå hen og blive en hård kamp i jagten på medaljer. Hesten Tripolini VP har nemlig aldrig været i så hård en konkurrence før, som den skal om tre dage, og det er måske én af årsagerne til, at eksperterne har rangeret Jeppe Juel og Tripolini så lavt. Det skriver travservice.dk . Jeppe Juel og hesten har stadig et par dage til at træne op til verdensmesterskabet. I videoen herunder kan du se Tripoline VP’s første træning på travbanen i New York.